14.03.2022

**ANUNȚ ORGANIZARE CONFERINȚĂ LANSARE PROIECT**

**”EDUgate – Măsuri integrate de sprijin pentru creșterea accesului și**

**participării la educație dedicate preșcolarilor și școlarilor din cartierele**

**Izvoare și Letea – Republicii, Municipiul Bacău”, Cod SMIS: 152913**

În data de 16 martie 2022, la orele 14:00, va avea loc CONFERINȚA DE LANSARE A PROIECTULUI ”EDUgate – Măsuri integrate de sprijin pentru creșterea accesului și participării la educație dedicate preșcolarilor și școlarilor din cartierele Izvoare și Letea – Republicii, Municipiul Bacău”, Cod SMIS: 152913. Evenimentul este organizat de către INSPECTORATUL ȘCOLAR JUDEȚEAN BACĂU, în calitate de beneficiar al proiectului, și va avea loc în sala de ședințe a Inspectoratului Școlar Județean Bacău.

Proiectul este cofinanțat din Fondul Social European prin Programul Operațional Capital Uman 2014-2020 și se desfășoară în perioada februarie 2022 - decembrie 2023.

Obiectivul general al proiectului este de reducere a numărului de persoane aflate în risc de sărăcie sau excluziune socială în ZUM Izvoare (îmbunătățirea calității vieții, creșterea coeziunii sociale, îmbunătățirea mediului de viață) prin furnizarea unui pachet integrat de servicii în domeniul educației.

Grupul țintă: 191 școlari și preșcolari din cartierele Izvoare și Letea – Republicii, Municipiul Bacău.

**Principalele rezultate preconizate** în cadrul proiectului sunt: pachet integrat de servicii pentru stimularea participării la educație și prevenire a fenomenului de părăsire timpurie a școlii care implică un program de școală după școală (pentru 144 elevi) dar și 2 serii de școală de vară (2 săptămâni/serie pentru 191 preșcolari și școlari), activități recreative și de socializare prin organizarea unei serii de excursii tematice dar și a două evenimente pentru ziua internațională a copilului; măsuri pentru stimularea participării la servicii educaționale prin acordarea de tablete, seturi de rechizite și uniforme școlare tuturor participanților la grupul țintă (condiționată atât de participarea la programul școlar desfășurat în cadrul instituțiilor de învățământ cât și la activitățile proiectului), și prin organizarea unor activități pentru asigurarea dreptului la sănătate (promovarea unui mod de viață sănătos și informare cu privire la efectele nocive ale consumului de droguri și alcool) și respectiv la identitate (evenimente pentru promovarea multiculturalismului și organizarea zilei mondiale pentru diversitate culturală – 21 Mai); servicii de educație parentală acordate părinților sau persoanelor în grija cărora rămân copiii; măsuri suplimentare de stimulare a participării la educație și a unor activități menite să încurajeze participarea directă a grupului țintă în definirea priorităților care îi privesc; campanie de informare și conștientizare prin care se vor promova drepturile copilului, eliminarea discriminării și a segregării, etc.

Valoarea proiectului este de 1.811.631,57 lei din care 1.721.050,01 lei contribuția UE și 90.581,56 valoarea co-finanţării eligibile a Beneficiarului.

**Contact:**

**Inspector Școlar general adjunct,**

Prof. Misăilă Lavinia

Manager proiect

misaila.lavinia@e-isjbacau.ro

Conținutul acestui material nu reprezintă în mod obligatoriu poziția oficială a Uniunii Europene sau a Guvernului României.